Kring allan heim er vaksandi áhugi fyri at kenna egnar ílegur og eginleikar. Onkur brúkar nýggju tøknina til at koma fram til, hvaðani forfedranir vóru, onnur vilja kanska vita, hvønn ítrótt teimum liggur best fyri at íðka. Í Amplexa Genetics bjóða vit at gera ílegukanningar fyri einstaklingar. Vit hava valt vanligar føroyskar sjúkur sum sergrein. Tað vil siga, at einstaklingar fáa møguleika at fáa greiðu á, um teir eru eru berarar av sjúkuílegum/úrbreðgi–ella við øðrum orðum: Um teir hava arvaliga sjúku í ílegunum. Av tí at so nógvir føroyingar eru í ætt, kann verða hent at vita, um tú og makin eru berarar av sama úrbreðgi, og um tit harvið eru í vanda fyri at fáa sjúk børn. Men tað kann eisini verða hent at vita, um tú ert ein av berarunum við sjúkueyðkennum–sum við viðgerð kunnu lættast munandi um.